Seisely
I Seisely na Repoblikan' i Seisely firenena tamba-nosy ahitana nosy miisa 115 ao amin' ny Ranomasimbe Indiana, ao atsimo-atsinanan' ny kontinentan' i Afrika, (1 600 km avy ao Kenia), ary ao avaratra-atsinanan' i Madagasikara. Mirefy 454 km² ny velerany. Atao hoe Seiseloà ny vahoakan' ity firenena ity.

Mitambatra ho firenena ireo nosy kely ireo ary ao amin' ny nosy Mahé no misy an' i Victoria renivohitra. Atao hoe Seychelles na Republic of Seychelles, izy amin' ny teny anglisy, fa Sesel na Repiblik Sesel, kosa amin' ny teny kreôly seiseloà, atao hoe Seychelles na République des Seychelles amin' ny teny frantsay.

Zanatany britanika i Seisely. Mpikambana ao amin' ny Commonwealth sy ao amin' ny Francophonie izy. Telo ny fiteny ôfisialin' i Seisely, dia ny fiteny kreôly seiseloà, ny fiteny frantsay ary ny fiteny anglisy.

Jeôgrafia 

Misy nosy 42 - ireo "nosy any anatiny" - mahasahana ny 45 %-n'ny velaran-tany manontolo (244 km²), saingy mahafaoka ao anatiny ny 98 %-n' ny mponina ao Seisely. Ao koa ireo "nosy granitika" miisa 40 izay saika manodidina ny nosy Mahé avokoa. Feno harambato ny ankamaroany ary tery ny morontsirak' ireo nosy ireo. Ny lehibe indrindra amin' izy ireo dia:

 i Mahé, ny lehibe indrindra, manana velarana 142 km² ary ao no misy ny renivohitra Victoria;
 ny nosy Praslin;
 ny nosy Silhouette;
 ny nosy La Digue;
 ny nosy Frégate;
 ny nosy Curieuse;
 ny nosy Île du Nord.

Ao koa ireo nosy roa any avaratra dia:

 ny nosy Île aux oiseaux 
 sy ny nosy Île de Denis

Tantara

Mponina 

Tsy nisy ny tena mponina tompon-tany tao Seychelles. 
Taranaky ny mpifindra monina eorôpeana, sinoa, indiana ary afrikana ny ankabeazany.
Ny finoana kristiana, indrindra indrindra katôlika no arahin' ny ankamaroan' ny mponina.

Toe-karena 

Ny fizahan-tany no tena iankinan' ny toe-karena ao Seisely. Mandroso be ihany koa ny fanjonoana amin' ny fomba maoderina. Ny Port-Victoria no anisan' ny seranana lehibe amin' ny fanondranana trondro ao amin' ny Ranomasimbe Indiana. Misy ao an-toerana ny ozinina mpanao ny trondro amin' ny boaty. Mivarotra solitany koa i Seisely.

Ireo distrika 

I Seisely dia ahitana distrika 23.

 Anse aux Pins
 Anse Boileau
 Anse Étoile
 Anse Louis
 Anse Royale
 Baie Lazare
 Baie Sainte-Anne
 Beau Vallon
 Bel Air 
 Bel Ombre
 Cascade 
 Glacis 
 Grand' Anse
 Grand' Anse 
 La Digue
 La Rivière Anglaise
 Mont Buxton
 Mont Fleuri 
 Plaisance 
 Pointe La Rue
 Port Glaud
 Saint-Louis 
 Takamaka

Jereo koa 
Firenena ao Afrika:

Afrika Atsimo - Alzeria - Angôla - Benino - Borkina Fasô - Borondy - Bôtsoana - Ejipta - Eritrea - Esoatiny (Soazilandy taloha) - Etiôpia - Gabôna - Gambia - Ganà - Ginea - Ginea Bisao - Ginea Ekoatôrialy - Jibotỳ - Kamerona - Kapvera - Kenia - Kômôro - Kôtidivoara - Lezôtô - Liberia - Libia - Madagasikara - Malaoy - Malỳ - Maorisy - Maoritania - Marôka - Môzambika - Namibia - Nizera - Nizeria - Oganda - Repoblika Arabo Saharaoy Demôkratika - Repoblika Demôkratikan' i Kôngô - Repoblikan' i Afrika Afovoany - Repoblikan' i Kôngô - Roanda - Saô Tôme e Prinsipe - Seisely - Senegaly - Siera Leôna - Sodàna - Sodàna Atsimo - Sômalia - Sômalilandy - Tanzania - Tôgô - Tonizia - Tsady - Zambia - Zimbaboe

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Rohy ivelany 
  
  http://www.tlfq.ulaval.ca/axl/afrique/seychel.htm 
  Saritanin'i Seychelles 

Seisely
Firenena
Firenena ao Afrika